|  |
| --- |
|  |
|  |
|  |
| Na podlagi 57. člena Zakona o javnih uslužbencih (Uradni list RS, št. 63/07 – ZJU-UPB3, 65/08, 69/08 – ZTFI-A, 69/08 – ZZavar-E, 74/09 Odl. US in 40/12-ZUJF) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 –ZZSDT, 33/16 – PZ-F, 52/16, 15/17-odl.US in 22/19-ZPosS) Ministrstvo za pravosodje**, Uprava Republike Slovenije za izvrševanje kazenskih sankcij,** **Prevzgojni dom Radeče**  objavlja prosto strokovno – tehnično delovno mesto za nedoločen čas |
| **Koordinator VII/1 - INŠTRUKTOR (šifra DM 8108) v Prevzgojnem domu Radeče, Sektorju za tretma, Oddelku za izobraževanje (1 delovno mesto).**  Kandidati, ki se bodo prijavili na prosto delovno mesto, morajo izpolnjevati naslednje pogoje:   * najmanj visokošolsko strokovno izobraževanje (prejšnje)/visokošolska strokovna izobrazba (prejšnja), najmanj visokošolsko strokovno izobraževanje (prva bolonjska stopnja)/visokošolska strokovna izobrazba, najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja); * najmanj osem mesecev delovnih izkušenj.   Zaželjeno je, da imajo kandidati opravljeno pedagoško andragoško izobraževanje.  Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.  Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.  Delovno področje:   * organiziranje delovnih nalog za mladoletne osebe * izdelava izdelkov po naročilu naročnikov * urejanje šolske dokumentacije * uvajanje in praktično usposabljanje težje prilagodljivih oseb za delo ter njihovo nadziranje in vodenje pri delu * poučevanje praktičnega pouka v srednjem poklicnem izobraževanju * izvajanje skupinskih programov dela za mladoletne osebe * izvajanje učne pomoči mladoletnikom * koordiniranje pri izvajanju zahtevnejših nalog * dajanje pojasnil * izdelovanje zahtevnejših poročil * opravljanje drugih nalog enake ali podobne zahtevnosti s širšega področja dela * opravljanje drugih nalog po odredbi nadrejenega     Posebnosti delovnega mesta: Delo v dveh izmenah, Pooblaščena uradna oseba, Dodatno obvezno pokojninsko zavarovanje, Stalnost.  Prijava na prosto delovno mesto mora vsebovati:   1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, v kateri je bila izobrazba pridobljena, 2. izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo, ki ga je opravljal pri tem delodajalcu in navede zahtevano stopnjo izobrazbe na tem delovnem mestu, 3. izjavo kandidata, da:  * je državljan Republike Slovenije, * ni bil pravnomočno obsojen zaradi kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev, * da zoper njega ni vložena pravnomočna obtožnica zaradi kaznivega dejanja, ki se preganja po uradni dolžnosti,  1. izjavo kandidata, da za namen tega postopka dovoljuje Prevzgojnemu domu Radeče, pridobitev podatkov iz 3. točke iz uradne evidence.   V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.  Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.  **Prednost pri izbiri bodo imeli kandidati z delovnimi izkušnjami s področja lesarstva.**  Strokovna usposobljenost kandidatov se bo presojala na podlagi navedb v prijavi, priloženih pisnih izjav, z osebnim razgovorom in psihološkim preverjanjem ustreznosti kandidatov.  Z izbranim kandidatom bo sklenjena pogodba o zaposlitvi za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal v Prevzgojnem domu Radeče, Pot na brod 23, oziroma na celotnem območju delovanja zavoda.  Kandidati vložijo prijavo v pisni obliki na priloženem obrazcu **Vloga za zaposlitev**, ki jo pošljejo v zaprti ovojnici z označbo **»Javna objava – koordinator VII/1 – INŠTRUKTOR «** na naslov: **Prevzgojni dom Radeče, Pot na brod 23, 1433 Radeče** in sicer v roku **10 dni** **po objavi** na enotnem portalu državne uprave gov.si, oziroma na spletni strani Zavoda Republike slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: pd.radece@gov.si, pri čemer veljavnost prijave ni pogojena z elektronskim podpisom.  Kandidati bodo o izbiri pisno obveščeni najkasneje v osmih dneh po zaključenem postopku izbire.  Obvestilo o končanem postopku javne objave bo objavljeno na enotnem portalu državne uprave gov.si: https://www.gov.si/zbirke/delovna-mesta.  Informacije o izvedbi javne objave daje ga. Lipec, telefon: 03 565 83 13, o delovnem področju pa g. Repovž, telefon: 03 565 83 30.  V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. |